རྒྱ་གར་སྐད་དུ།བོ་དྷི་ཙིཏྟ་བི་བ་ར་ཎ།བོད་སྐད་དུ།བྱང་ཆུབ་ཀྱི་སེམས་ཀྱི་རྣམ་པར་བཤད་པ།འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།ཀུན་ཏུ་ཡོད་པ་དང་བྲལ་ཞིང་།།ཕུང་པོ་སྐྱེ་མཆེད་ཁམས་རྣམས་དང་།།གཟུང་དང་འཛིན་པ་རྣམ་སྤངས་པ།།ཆོས་བདག
མེད་པར་མཉམ་ཉིད་པས།།རང་སེམས་གདོད་ནས་མ་སྐྱེས་པ།།སྟོང་པ་ཉིད་ཀྱི་རང་བཞིན་ནོ།།ཞེས་བྱ་བའི་བྱང་ཆུབ་ཀྱི་སེམས་ཆེན་པོ་ཇི་ལྟར་སངས་རྒྱས་བཅོམ་ལྡན་འདས་དང་།བྱང་ཆུབ་སེམས་དཔའ་ཆེན་པོ་རྣམས་ཀྱིས་བསྐྱེད་པ་དེ་བཞིན་དུ།བདག་གིས་ཀྱང་སེམས་ཅན་མ་བསྒྲལ་བ་རྣམས་
བསྐསླལ་བ་དང་།མ་གྲོལ་བ་རྣམས་དགྲོལ་བ་དང་།དབུགས་མ་ཕྱུང་བ་རྣམས་དབུགས་དབྱུང་བ་དང་།ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་ལས་འདའ་བར་བྱ་བའི་ཕྱིར།དུས་འདི་ནས་བཟུང་སྟེ་བྱང་ཆུབ་སྙིང་པོ་ལ་མཆིས་ཀྱི་བར་དུ་བྱང་ཆུབ་ཆེན་པོར་སེམས་བསྐྱེད་པར་བགྱིའོ།།དེ་ལྟར་བྱང་
ཆུབ་ཀྱི་སེམས་སྨོན་ལམ་གྱི་རང་བཞིན་ཀུན་རྫོབ་ཀྱི་རྣམ་པ་བསྐྱེད་ནས།བྱང་ཆུབ་སེམས་དཔའ་གསང་སྔགས་ཀྱི་སྒོའི་སྤྱོད་པ་སྤྱད་པར་འདོད་པ་རྣམས་ཀྱིས་དོན་དམ་པའི་བྱང་ཆུབ་ཀྱི་སེམས་ཀྱང་སྒོམ་པའི་སྟོབས་ཀྱིས་བསྐྱེད་པར་བྱ་བ་ཡིན་ཏེ།དེའི་ཕྱིར་དེའི་རང་བཞིན་བཤད་པར་བྱའོ།།བྱང་ཆུབ་སེམས་ཀྱི

བདག་ཉིད་སྐུ།།དཔལ་ལྡན་རྡོ་རྗེ་འཆང་བཏུད་ནས།།འཁོར་བ་འཇིག་པར་བྱེད་པ་ཡི།།བྱང་ཆུབ་སེམས་བསྒོམ་བདག་གིས་བཤད།།བྱང་ཆུབ་སེམས་ཀྱི་མཚན་ཉིད་ནི།།བདག་དང་ཕུང་སོགས་རྣམ་རིག་གི།།རྟོག་པ་རྣམས་ཀྱིས་མ་བསྒྲིབས་ཤིང་།།རྟག་ཏུ་སྟོང་
པར་སངས་རྒྱས་བཞེད།།ཐུགས་རྗེ་མངའ་བའི་སངས་རྒྱས་ཀྱིས།།རྟག་ཏུ་བསྒོམ་པའི་བྱང་ཆུབ་སེམས།།སྙིང་རྗེས་བརླན་པའི་སེམས་ཀྱིས་ནི།།རབ་ཏུ་འབད་པས་བསྒོམ་པར་བྱ།།མུ་སྟེགས་ཅན་གྱིས་གང་བརྟགས་པའི།།བདག་དེ་རིགས་པས་དཔྱད་ན་འདིར།།ཕུང་པོ་ལས་ནི་གཞན་ཀུན་ཏུ།།འགའ་ཡང་རྙེད་
པ་་མ་ཡིན་ནོ།།ཕུང་པོ་ཡིན་ན་དེ་མི་རྟག།དེ་ཡང་བདག་གི་ཚུལ་མ་ཡིན།།མི་རྟག་པ་དང་རྟག་པ་དག།རྟེན་དང་བརྟེན་པ་ནམ་ཡང་ཡིན།།ཆོས་ཅན་ཡོད་ན་ཆོས་རྣམས་ལ།།འཇིག་རྟེན་ན་ནི་དཔྱོད་འཇུག་ན།།བདག་ཅེས་བྱ་བ་འདི་མེད་པར།།བྱེད་པ་པོ་ཞེས་གང་ལ་བརྟག།གང་ཕྱིར་བརྟག
པའི་རིམ་གྱིས་དང་།།ཅིག་ཅར་གྱིས་དོན་མི་བྱེད་པར།།དེ་ཡི་ཕྱིར་ན་ཕྱི་ནང་དུ།།བརྟགས་པའི་དངོས་པོ་མེད་པ་ཉིད།།གལ་ཏེ་ནུས་ན་ཅི་ཕྱིར་ལྟོས།།དེ་ནི་ཅིག་ཅར་དངོས་འབྱིན་གྱུར།།གང་ཞིག་དངོས་གཞན་ལ་ལྟོས་པ།།དེ་ནི་རྟག་ཏུ་ནུས་ལྡན་མིན།།རྟག་མིན་དངོས་པོ་མིན་ཞེ་ན།།དངོས་རྣམས
རྟག་ཏུ་སྐད་ཅིག་པས།།དངོས་པོ་མི་རྟག་པ་ལ་ནི།།བྱེད་པོ་ཉིད་ཀྱི་རྒྱུ་མཚན་ཅི།།བདག་སོགས་བྲལ་བའི་འཇིག་རྟེན་ནི།།ཕུང་པོ་ཁམས་དང་སྐྱེ་མཆེད་དང་།།གཟུང་དང་འཛིན་པ་ཉིད་དག་གི།བློ་ཡིས་རྣམ་པར་འཇོམས་པར་འགྱུར།།གཟུགས་དང་ཚོར་བ་འདུ་ཤེས་དང་།།འདུ་བྱེད་རྣམ་པར་ཤེས་པ་ཡི།།།
ཕུང་པོ་ལྔ་རྣམས་ཉན་ཐོས་ལ།།ཕན་པར་དགོངས་པ་རྣམས་ཀྱིས་གསུངས།།གཟུགས་ནི་ལྦུ་བ་རྡོས་འདྲ་དང་།།ཚོར་བ་ཆུ་ཡི་ཆུ་བུར་འདྲ།།འདུ་ཤེས་སྨིག་རྒྱུ་ལྟ་བུ་སྟེ།།འདུ་བྱེད་ཆུ་ཤིང་དང་མཚུངས་ཤིང་།།རྣམ་ཤེས་སྒྱུ་མ་ལྟ་བུ་ཞེས།།ཕུང་པོ་དེ་ལྟར་བསྟན་པ་ནི།།རྐང་གཉིས་མཆོག་གིས་དུས་ཀུན་ཏུ།།།
བྱང་ཆུབ་སེམས་དཔའ་རྣམས་ལ་བཤད།།འབྱུང་བ་བཞི་ཡི་བདག་ཉིད་དུ།།གཟུགས་ཀྱི་ཕུང་པོར་རབ་ཏུ་བཤད།།ལྷག་མ་གཟུགས་མེད་ཉིད་དུ་ནི།།ཐེ་ཚོམ་མེད་པར་གྲུབ་པ་ཡིན།།གང་ཡང་ཁམས་རྣམས་བཤད་པ་ནི།།མིང་དང་གཟུགས་སོགས་དེ་དག་ཡིན།།དེ་དག་ཉིད་ནི་སྐྱེ་མཆེད་དང་།།གཟུང

འཛིན་དུ་ཡང་བཤད་པ་ཡིན།།གཟུགས་རྡུལ་མིན་གཞན་དབང་པོ་མེད།།བྱེད་པོའི་དབང་པོ་ཤིན་ཏུ་མེད།།སྐྱེད་པ་པོ་དང་བསྐྱེད་པ་དག།ཡང་དག་བསྐྱེད་པར་རིགས་མ་ཡིན།།གཟུགས་རྡུལ་དབང་ཤེས་སྐྱེད་མིན་ཏེ།།དེ་ནི་དབང་པོ་ལས་འདས་ཡིན།འདི་དག་འདུས་པ་སྐྱེད་བྱེད་ན།།འདུས་པར།
ཡང་ནི་མི་འདོད་དོ།།ཕྱོགས་ཀྱི་དབྱེ་བས་རབ་བྱིན།།རྡུལ་ཕྲན་ལ་ཡང་དབྱེ་བ་མཐོང་།།གང་ལ་ཆ་ཤས་ཀྱིས་བརྟགས་པ།།དེ་ནི་རྡུལ་ཕྲན་ཇི་ལྟར་འགྱུར།།ཕྱི་རོལ་དོན་རྣམས་གཅིག་ལ་ཡང་།།ཤེས་པ་ཐ་དད་རབ་འཇུག་སྟེ།།ཡིད་འོང་གཟུགས་ནི་གང་ཡིན་པ།།དེ་ཉིད་གཞན་ལ་གཞན་དུ་སྤང་།།བུད་མེད།།
ལུས་ནི་གཅིག་ཉིད་ལ།།དཀའ་ཐུབ་འདོད་ཅན་ཁྱི་རྣམས་ཀྱིས།།མི་གཙང་འདོད་པ་བཟའ་བྱ་ཞེས།།རྣམ་པར་རྟོག་པ་གསུམ་དུ་འགྱུར།།རྨི་ལམ་སད་པའི་གནས་སྐབས་དག།དོན་བྱེད་པ་ལ་ཁྱད་མེད་དེ།།རྨི་ལམ་ན་ནི་རྨིས་པ་བཞིན།།དོན་བྱེད་མཚུངས་པས་རང་བཞིན་མེད།།གཟུང་དང་འཛིན་པའི་ཚུལ་
ས་ནི།།རྣམ་པར་ཤེས་པ་སྣང་བ་སྟེ།།རྣམ་ཤེས་ལས་ནི་ལོགས་ཤིག་ན།།ཕྱི་རོལ་དོན་ནི་ཅུང་ཟད་མེད།།དེ་ཕྱིར་ཕྱི་རོལ་དོན་རྣམས་ནི།།དངོས་པོའི་ངོ་བོར་ནམ་ཡང་མེད།།རྣམ་ཤེས་སོ་སོར་སྣང་བ་མེད།།གཟུགས་ཀྱི་རྣམ་པས་སྣང་བར་འགྱུར།།ཇི་ལྟར་སྐྱེ་བོ་སེམས་རྨོངས་པས།།སྒྱུ་མ་སྨིག་རྒྱུ་དྲི་ཟ་ཡི།།།
གྲོང་ཁྱེར་ལ་སོགས་མཐོང་བ་ལྟར།།དེ་བཞིན་གཟུགས་ལ་སོགས་པ་མཐོང་།།བདག་ཏུ་འཛིན་པ་བཟློག་དོན་དུ།།ཕུང་པོ་ལ་སོགས་བསྟན་པ་སྟེ།།སེམས་ཙམ་པོ་ལ་གནས་ནས་སུ།།སྐལ་ལྡན་རྣམས་ཀྱིས་དེ་ཡང་སྤངས།།སྣ་ཚོགས་འདི་དག་སེམས་ཙམ་དུ།།གྲུབ་པར་རྣམ་རིག་པ་རྣམས་འདོད།།ད་ནི་
མ་རིག་ངོ་བོ་གང་།།ཡིན་པ་དེ་ཉིད་འདིར་དཔྱད་བྱ།།འདི་དག་ཐམས་ཅད་སེམས་ཙམ་ཞེས།།ཐུབ་པའི་དབང་པོས་གང་བསྟན་པ།།བྱིས་རྣམས་སྐྲག་པ་བསལ་ཕྱིར་ཏེ།།དེ་ནི་ཡང་དག་ཉིད་དུ་མིན།།ཀུན་བརྟགས་དང་ནི་གཞན་དབང་དང་།།ཡོངས་སུ་གྲུབ་པ་ཉིད་ཀྱང་ནི།།སྟོང་ཉིད་བདག་ཉིད་ཚུལ་ག
སེམས་འདི་ལ་ནི་བཏགས་པ་ཡིན།།ཐེག་ཆེན་ལ་དགའི་བདག་ཉིད་ལ།།ཆོས་ལ་བདག་མེད་མཉམ་པ་ཡིས།།རང་སེམས་གདོད་ནས་མ་སྐྱེས་པ།།སངས་རྒྱས་ཀྱིས་ནི་མདོར་བསྡུས་གསུངས།།རྣལ་འབྱོར་སྤྱོད་པ་པ་རྣམས་ཀྱིས།།རང་སེམས་བདག་པོ་ཉིད་ཡིན་པ།།གནས་ཡོངས་གྱུར་ནས

དག་པའི་སེམས།།སོ་སོ་རང་གི་སྤྱོད་ཡུལ་བརྗོད།།འདས་པ་གང་ཡིན་དེ་ཡོད་མིན།།མ་འོངས་པ་ནི་ཐོབ་པ་མེད།།ད་ལྟ་བར་ནི་གནས་པའི་ཕྱིར།།གནས་ཡོངས་གྱུར་པ་ག་ལ་ཡོད།།དེ་ཅི་ལྟ་བ་དེ་མི་སྣང་།།སྣང་བ་ཇི་ལྟར་དེ་བཞིན་མིན།།རྣམ་ཤེས་བདག་མེད་ངོ་བོ་བས།།
མ་པར་ཤེས་པའི་རྟེན་གཞན་མེད།།དཔེར་ན་ཁབ་ལེན་གྱིས་དྲངས་པས།།ལྕགས་ནི་མྱུར་དུ་ཡོངས་སུ་གཡོ།།དེ་ལ་སེམས་ནི་ཡོད་མིན་ཡང་།།སེམས་དང་བཅས་པ་བཞིན་དུ་སྣང་།།དེ་བཞིན་ཀུན་གཞིའི་རྣམ་ཤེས་ནི།།བརྫུན་ཡང་བདེན་པ་ལྟ་བུར་ནི།།འགྲོ་དང་འོང་བ་རྣམས་གཡོ་ཞིང་།།རྟག་ཏུ་སྲིད་པ་གསུམ།།
་ལེན།།དཔེར་ན་རྒྱ་མཚའི་མཐས་གཏུགས་པའི།།ས་ཡང་གཡོ་བར་བྱེད་པ་ལྟར།།དེ་བཞིན་ཀུན་གཞིའི་རྣམ་ཤེས་ཀྱང་།།རྟེན་གྱི་ལུས་ནི་གཡོ་བར་བྱེད།།ལུས་མེད་རྣམ་ཤེས་མེད་པ་ལ།།ཡོད་པར་ཡོངས་སུ་བཏགས་པ་ཡིན།།དེ་ཡི་སོ་སོ་རང་རིག་ཉིད།།ཇི་ལྟ་བུ་ཞིག་ཡིན་པ་སྨྲོས།།རང་གི་རིག
པ་སྨྲས་ཉིད་དེ།།དངོས་པོ་ཉིད་དུ་འདོད་ན་ནི།།དེ་འདིའོ་ཞེས་སྨྲ་དགོས་ན།།དེ་ཡང་རྗོད་པར་ནུས་མ་ཡིན།།རང་ལ་ངེས་བཞིན་གཞན་དག་ལ།།ངེས་པ་བསྐྱེད་པར་བྱ་དགོས་ན།།རྟག་ཏུ་འདི་ཞེས་བསྟན་མེད་པ།།བསྒྲུབ་པར་བྱ་བ་དག་ཏུ་འགྱུར།།རིག་པོས་རིག་བྱ་རིག་བྱེད་ན།།རིག་བྱ་མེད་ན་རིག་པོ་མེད།།
དེ་ལྟ་བས་ན་རིག་བྱ་དང་།།རིག་བྱེད་མེད་པར་ཅིས་མི་འདོད།།སེམས་ནི་མིང་ཙམ་ཡིན་པ་སྟེ།།མིང་ལས་གཞན་དུ་འགའ་ཡང་མེད།།རྣམ་རིག་མིང་དུ་བལྟ་བྱ་སྟེ།།མིང་ཡང་རང་བཞིན་མེད་པ་ཡིན།།ནང་ངམ་དེ་བཞིན་ཕྱི་རོལ་ལམ།།ཡང་ན་གཉིས་ཀའི་བར་དག་ཏུ།།རྒྱལ་བ་རྣམས་ཀྱིས་སྒྱུ་མ་ཡི།།རང་
ཞིན་སེམས་ནི་མ་གཟིགས་སོ།།གཟུང་དང་འཛིན་པ་ཉིད་དག་དང་།།ཁ་དོག་དབྱིབས་ཀྱི་དབྱེ་བ་དང་།།ཕོའམ་མོའམ་མ་ནི་ང་ལ།།སོགས་པའི་གཟུགས་སུ་སེམས་མི་གནས།།མདོར་ན་སངས་རྒྱས་ཐམས་ཅད་ཀྱིས།།མ་གཟིགས་གཟིགས་པར་མི་འགྱུར་ཏེ།།རང་བཞིན་མེད་པའི་ངོ་བོ་ལ།།ཇི་ལྟ་བུ་
ཞིག་གཟིགས་པར་འགྱུར།།དངོས་པོ་ཞེས་བྱ་རྣམ་རྟོག་སྟེ།།རྣམ་རྟོག་མེད་པར་སྟོང་ཉིད་ཡིན།།གང་ལ་རྣམ་རྟོག་སྣང་ཡོད་པ།།དེ་ལ་སྟོང་ཉིད་ག་ལ་ཡོད།།རྟོགས་བྱ་རྟོགས་པའི་རྣམ་པར་སེམས།།མ་གཟིགས་པ་ནི་དེ་བཞིན་གཤེགས།།གང་ལ་རྟོགས་བྱ་རྟོག་བྱེད་ཡོད།།དེ་ལ་བྱང་ཆུབ་ཡོད་མ་

ཡིཡིན།།མཚན་ཉིད་མེད་ཅིང་སྐྱེ་བ་མེད།།གནས་པ་མེད་ཅིང་ངག་ལམ་བྲལ།།བྱང་ཆུབ་སེམས་དང་ནམ་མཁའ་དང་།།བྱང་ཆུབ་རྣམས་ནི་གཉིས་མེད་གཅིག།བྱང་ཆུབ་སྙིང་པོ་ལ་བཞུགས་པའི།།བདག་ཉིད་ཆེན་པོ་སངས་རྒྱས་དང་།།བརྩེ་ལྡན་ཀུན་གྱིས་དུས་གསུམ་དུ།།སྟོང་པ་མཁའ་དང་མཚུངས་པར་མཁྱེན།།དེ་ཕྱིར་ཆོས་རྣམས་ཀུན
གྱི་གྱིགིགཞི།།གནས་མེད་སྒྱུ་མ་དང་མཚུངས་པའི།།ཞི་བ་སྲིད་པ་འཇོམས་བྱེད་པའི།།སྟོང་པ་ཉིད་འདི་རྟག་ཏུ་བསྒོམ།།སྐྱེ་མེད་ཅེས་དང་སྟོང་ཞེས་དང་།།བདག་མེད་ཅེས་པས་སྟོང་པ་ཉིད།།དམན་པའི་བདག་ཉིད་གང་སྒོམ་པ།།དེ་ནི་འདི་ན་བདག་སྒོམ་པའོ།།དགེ་དང་མི་དགེའི་རྣམ་རྟོག་ནི།།རྒྱུན་ཆད་པ་ཡི་མཚན་ཉིད་ཅན།།སངས་རྒྱས་རྣམས་ཀྱིས་སྟོང་ཉིད་
གསུངས།།གཞན་ནི་སྟོང་པར་མི་བཞེད་དོ།།དམིགས་པ་དང་ནི་བྲལ་བའི་སེམས།།ནམ་མཁའི་མཚན་ཉིད་ལ་གནས་ཏེ།།ནམ་མཁའ་སྒོམ་པར་བྱེད་པ་འདི།།སྟོང་པ་ཉིད་ནི་སྒོམ་པར་བཞེད།།སྟོང་ཉིད་སེང་གེའི་སྒྲ་ཡིས་ནི།།རྒོལ་བ་ཐམས་ཅད་སྐྲག་པར་བྱེད།།གང་དང་གང་དུ་དེ་དགཞུགས།།དེ་དང་དེར་ནི་སྟོང་ཉིད་འགྱུར།།གང་གི་རྣམ་ཤེས
སྐད་ཅིག་མ།།དེ་ཡིས་དེ་ནི་རྟག་མ་ཡིན།།མི་རྟག་པ་ཡི་སེམས་ཉིད་ནི།།སྟོང་པ་ཉིད་དང་འགལ་མི་འགྱུར།།མདོར་ན་སངས་རྒྱས་རྣམས་ཀྱི་སེམས།།མི་རྟག་ཉིད་དུ་བཞེད་གྱུར་ན།།དེ་དག་སེམས་དེ་སྟོང་ཉིད་དུ།།ཅི་ཡི་ཕྱིར་ན་བཞེད་མི་འགྱུར།།ཐོག་མ་ཉིད་ནས་སེམས་ཀྱི་ནི།།རང་བཞིན་རྟག་ཏུ་མེད་པར་གྲུབ།།དངོས་པོ་རང་བཞིན་གྱིས།།
གྲུགྲུབ་པ།།རང་བཞིན་མེད་ཉིད་བརྗོད་མ་ཡིན།།དེ་སྐད་རྗོད་ན་སེམས་ཀྱི་ནི།།བདག་ཉིད་གནས་པ་སྤངས་པ་ཡིན།།རང་གི་རང་བཞིན་ལས་འདས་པ།།འདི་ནི་ཆོས་རྣམས་ཆོས་ཉིད་ཡིན།།ཇི་ལྟར་བུ་རམ་མངང་བ་དང་།།མེ་ཡི་རང་བཞིན་ཚ་བ་སྟེ།།དེ་བཞིན་ཆོས་རྣམས་ཐམས་ཅད་ཀྱི།།རང་བཞིན་སྟོང་པ་ཉིད་དུ་འདོད།།སྟོང་པའི་རང་
བཞིན་དུ་བརྗོད་པས།།འགའ་ཞིག་ཆད་པར་སྤྲས་མིན་ཏེ།།དེ་ནི་རྟག་པ་ཉིད་དུ་ཡང་།།འགའ་ཞིག་སྨྲས་པ་མ་ཡིན་ནོ།།མ་རིག་ནས་བཟུང་རྒ་ཤིའི་མཐའ།།རྟེན་འབྲེལ་ཡན་ལག་བཅུ་གཉིས་ཀྱི།།རྟེན་ནས་འབྱུང་བའི་བྱ་བ་ནི།།ཁོ་བོས་རྨི་ལམ་སྒྱུ་འདྲར་འདོད།།ཡན་ལག་བཅུ་གཉིས་འཁོར་ལོ་འདི།།སྲིད་
པཔའི་ལམ་དུ་འཁོར་བ་སྟེ།།འདི་ལས་གཞན་པའི་སེམས་ཅན་གང་།།ལས་འབྲས་སྤྱོད་པར་འདོད་པ་མེད།།ཇི་ལྟར་མེ་ལོང་ལ་བརྟེན་ནས།།བཞིན་གྱི་དཀྱིལ་འཁོར་སྣང་གྱུར་པ།།དེ་ནི་དེར་འཕོས་མ་ཡིན་ཞིང་།།དེ་མེད་པར་ཡང་དེ་ཡོད་མིད།།དེ་བཞིན་ཕུང་པོ་མཚམས་སྦྱོར་བ།།སྲིད་པ་གཞན་དུ་སྐྱེ་བ་ཡང་།།རྣམ་པ་ཀུན་ཏུ་མི་འཕོ

པར།།མཁས་པ་རྣམས་ཀྱིས་རྟོགས་པར་བྱ།།མདོར་ན་སྟོང་པའི་ཆོས་ལས་ནི།།སྟོང་པའི་ཆོས་རྣམས་འབྱུང་བ་ཡིན།།བྱེད་པོ་ལས་དང་འབྲས་མྱོང་བ།།ཀུན་རྫོབ་ཏུ་ནི་རྒྱལ་བས་བསྟན།།གང་ཕྱིར་ཕྱི་རོལ་རྟེན་འབྱུང་ཡང་།།ཚོགས་པ་དག་ལས་བྱུང་བ་ཡིན།།རྔ་ཡི་སྒྲ་དང་མྱུ་གུ་བཞིན།།།
རྨི་ལམ་སྒྱུ་མ་མཚུངས་པར་འདོད།།ཆོས་རྣམས་རྒྱུ་ལས་སྐྱེ་བ་དང་།།ཅུང་ཟད་འགལ་བར་མི་འགྱུར་ཏེ།།རྒྱུ་ནི་ཆུ་ཉིད་ཀྱིས་སྟོང་པས།།སྐྱེ་བ་མེད་པ་ཉིད་དུ་རྟོགས།།ཆོས་རྣམས་ཀུན་གྱི་སྐྱེ་མེད་པ།།སྟོང་ཉིད་ཡིན་པར་རབ་ཏུ་བཤད།།མདོར་ན་ཕུང་པོ་ལྔ་པོ་ནི།།ཆོས་ཀུན་ཞེས་ནི་བྱ་བར་བཤད།།དེ་ཉིད
ཇི་བཞིན་བཤད་པ་ནི།།ཀུན་རྫོབ་ཁྱད་པར་མི་འགྱུར་ཏེ།།ཀུན་རྫོབ་ལས་ནི་ལོགས་ཤིག་ན།།དེ་ཉིད་ཉེ་བར་མི་དམིགས་སོ།།ཀུན་རྫོབ་སྟོང་པ་ཉིད་དུ་བཤད།།སྟོང་ཉིད་ཁོ་ན་ཀུན་རྫོབ་སྟེ།།བྱས་པ་དང་ནི་མི་རྟག་བཞིན།།མེད་ན་མི་འབྱུང་ངེས་ཕྱིར་རོ།།ཀུན་རྫོབ་ཉོན་མོངས་ལས་ཀྱིས་བསྐྱེད།།ལས
་སེམས་ལས་བྱུང་བ་ཡིན།།སེམས་ནི་བག་ཆགས་དག་གིས་བསགས།།བག་ཆགས་བྲལ་བ་བདེ་བ་སྟེ།།བདེ་བའི་སེམས་ནི་ཞི་བ་ཉིད།།སེམས་ཞི་བས་ནི་རྨོངས་མི་འགྱུར།།མརྨོངས་པས་ནི་དེ་ཉིད་རིག།དེ་ཉིད་རིག་པས་ཐར་པ་ཐོབ།།བྱང་ཆུབ་སེམས་མཆོག་དེ་ཉིད་ནི།།དེ་བཞིན་ཉིད་དང་ཡང་དག
མཐའ།།མཚན་མ་མེད་དང་དོན་དམ་དང་།།སྟོང་པ་ཉིད་ཅེས་བཤད་པ་ཡིན།།གང་གིས་སྟོང་ཉིད་མི་ཤེས་པ།།དེ་ལ་ཐར་པའི་སྐལ་བ་མེད།།འགྲོ་དྲུག་སྲིད་པའི་བཙོན་ར་རུ།།རྨོངས་པ་དེ་དག་འཁོར་བར་འགྱུར།།དེ་ལྟར་རྣལ་འབྱོར་པ་རྣམས་ཀྱིས།།སྟོང་པ་ཉིད་འདི་བསྒོམས་བྱས་ན།།གཞན་གྱི་དོན
ལ་དགའ་བའི་བློ།།འབྱུང་བ་ཉིད་དུ་ཐེ་ཚོམ་མེད།།གང་དག་སྔོན་ཆད་ཕ་མ་དང་།།གཉེན་བཤེས་གྱུར་ཅིང་ཕན་བཏགས་པའི།།སེམས་ཅན་དེ་དག་རྣམས་ལ་ནི།།བྱས་པ་གཟོ་བ་ཉིད་དུ་བྱ།།སེམས་ཅན་སྲིད་པའི་བཙོནར་དུ།།ཉོན་མོངས་མེ་ཡིས་གདུངས་རྣམས་ལ།།བདག་གིས་སྡུག་བསྔལ་བྱིན་པ་ལྟར།།།
དེ་བཞིན་བདེ་བ་སྦྱིན་པར་རིགས།།འཇིག་རྟེན་བདེ་འགྲོ་ངན་འགྲོ་དང་།།འདོད་དང་མི་འདོད་འབྲས་བུ་དག།སེམས་ཅན་རྣམས་ལ་ཕན་པ་དང་།།གནོད་པ་བྱས་ལས་འབྱུང་བར་འགྱུར།།སེམས་ཅན་བརྟེན་ནས་བླ་མེད་པའི།།སངས་རྒྱས་གོ་འཕང་ཉིད་ཐོབ་ན།།ཚངས་དབང་དྲག་པོ་འཇིག་རྟེན་སྐྱོང་།།ལ་

སོགས་ཐོབ་པར་མཚར་ཅི་ཡོད།།སེམས་ཅན་ཕན་པ་བྱས་ཙམ་གྱིས།།མ་དྲངས་ལྷ་མིའི་ལོངས་སྤྱོད་དེ།།འགྲོ་བ་གསུམ་པོ་འདི་དག